ซอยประชาราษฎร์บำเพ็ญ 1 เป็นซอยตันและแคบ ตรงกลางซอยแคบมาก มีรถเข้าออกทั้งวัน  :ตั้งแต่กลางซอยถึงท้ายซอย มีอพาร์ทเม้นท์ 5 ชั้นขึ้นไปเกือบ 10 หลัง มีคนพักอาศัยอยู่เยอะ อพาร์ทเม้นท์บางหลังไม่มีที่จอดรถ คนที่พักอาศัยก็จะเอารถมาจอดที่ถนนซอย  บางหลังถึงมีที่จอดรถ ผู้พักอาศัย ก็จะนำรถมาจอดที่ถนนซอยเพราะไม่ต้องการจ่ายค่าที่จอดรถ มักจะจอดตอนหัวค่ำ-ค้างคืน-สายถึงจะเอารถออกไป หัวค่ำก็กลับมาจอดใหม่  :เวลามีรถจอดตรงกลางซอยที่แคบมากๆนี้ ทำให้รถสวนกันไม่ได้ผ่านเข้า-ออกลำบาก รถใหญ่ขับผ่านไม่ได้ บางวันรถขยะเข้าไปเก็บขยะที่อพาร์ทเม้นท์ข้างในไม่ได้   :เมื่อช่วงปี-2ปีที่แล้ว มีการก่อสร้างกลุ่มอพาร์ทเม้นท์ใกล้ๆ 7-11 มีรถก่อสร้างเข้า-ออก  มักจะติดขัดกับรถที่จอดตรงกลางซอยที่แคบมากๆ นี้  ผู้รับเหมาจึงนำราวเหล็กมาวางตรงซอยที่แคบเพื่อกันไม่ให้รถมาจอด  (ผู้รับเหมาบอกว่าจ่ายให้กับเทศกิจและตำรวจเป็นรายเดือน) เมื่อก่อสร้างเสร็จผู้รับเหมานำราวเหล็กออกไป ก็มีรถกลับมาจอดค้างคืนอีก  *หากเกิดเหตุฉุกเฉิน เหตุเพลิงไหม้ ผู้คนหนีภัย เกิดความวุ่นวาย รถข้างในออกไม่ได้ รถฉุกเฉิน รถกู้ภัย รถดับเพลิงเข้าไปไม่ได้  ** จึงควรดำเนินการจะด้วยวิธีใดก็ตามที่มีอยู่   ห้ามรถจอด-กันไม่ให้รถจอดตรงซอยที่แคบนี้  มิให้เป็นอุปสรรคในการเข้าออกของรถกู้ภัย รถดับเพลิง  เป็นการเตรียมพร้อมรับเหตุฉุกเฉิน เหตุเพลิงไหม้ ที่อาจเกิดขึ้นได้ทุกเวลา *โปรดอย่าชะล่าใจ*  ถ้าหากเรื่องนี้ มีเหตุไม่ให้มีการดำเนินการกันไม่ให้รถจอด แสดงว่าคำพูดของผู้รับเหมาที่ว่าจ่ายให้เทศกิจกับตำรวจน่าจะเป็นความจริง